《送刘克强再赴殿试》
宋代·王庭圭

闻道田西刘克强，年来犹自读书忙。生平万卷非无用，岁晚一官聊足偿。

曾捲笏袍还圣主，重携笔札试明光。汉庭射策推诸老，更看公孙独擅场。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。